AlexejDobrolubov/national_council_slovak_2010 huggingface dataset:
65. schôdza NR SR - 3.deň - A. dopoludnia
Dátum: 2022-04-28
Poslanec: Nemky, Martin (SMER - SD)
Druh vystúpenia: Vystúpenie s faktickou poznámkou

43. Ďakujem pekne za slovo. Pani kolegyňa, no nenapísali vám to dobre, rozumiem, že niečo ste museli skúsiť, ale nevyšlo to. Hovorili ste o poslaneckej imunite, ktorá tu nie je, hovorili ste, že kolega poslanec Fico sa niečomu vyhýba, nevyhýba sa, možno na margo toho by som povedal len jeden príklad vašich krvavých očí. Ja možno aj týmto spôsobom by som sa opýtal pani navrhovateľky, o akom poslancovi ste včera rokovali, lebo ja keď čítam žiadosť generálnej prokuratúry, tak taký poslanec ani v pléne Národnej rady neexistuje. Používa sa tam meno v žiadosti Národnej rady poslanca, ktorý nie je súčasťou tejto Národnej rady. Čiže na základe čoho vy ste niekoho identifikovali a o kom ste včera rokovali? Ďakujem pekne.
58. schôdza NR SR - 2.deň - B. popoludní
Dátum: 2022-02-22
Poslanec: Nemky, Martin (SMER - SD)
Druh vystúpenia: Vystúpenie s faktickou poznámkou

89. Ďakujem pekne. Pán kolega, ja nebudem reagovať asi na vaše vystúpenie, lebo by som vás musel uraziť. Skúsim len v krátkosti. Tím Kuciak bol rozpustený po dohode s dozorovým prokurátorom. Tím pani Santusovej bol rozpustený proti vôli dozorového prokurátora. Čo sa týka tímu Kuciak, obžaloba bola podaná na súd. Čo sa týka pani Santusovej, tak sa robí všetko pre to, aby tá obžaloba nebola podaná na súd. Však vy ste stále vykrikovali, nechajme to na súd, nech každý dokáže svoju nevinu. Čiže len taký nejaký základný rozdiel medzi tým. Čiže možno by bolo dobré v ústnej vystúpiť a skúsiť to ešte raz. Ďakujem pekne.
58. schôdza NR SR - 2.deň - B. popoludní
Dátum: 2022-02-22
Poslanec: Nemky, Martin (SMER - SD)
Druh vystúpenia: Vystúpenie s faktickou poznámkou

39. Ďakujem pekne za slovo. Pán kolega, výborné vystúpenie, skúsim na podporu prečítať aj iné stanovisko: 72 % respondentov uviedlo, že nezákonné donútenie je súčasťou ich bežnej praxe, návštevy vyšetrovateľov alebo operatívcov bez prítomnosti advokátov, bez písania zápisnice o tomto úkone, sú im ponúkané rôzne výhody alebo vyvíjaný nátlak. 72 % respondentov toto uviedlo. Výsledky tohto prieskumu predložili aj pani ministerke, policajnému prezidentovi, nedostali na to žiadnu odpoveď. Aké typické! Ďakujem.
58. schôdza NR SR - 2.deň - B. popoludní
Dátum: 2022-02-22
Poslanec: Nemky, Martin (SMER - SD)
Druh vystúpenia: Vystúpenie s faktickou poznámkou

15. Ďakujem za slovo. Pán kolega, je to strašné, čo si čítal, ja sa len čudujem, že do dnešného dňa sa sem nepostavil ani minister, ani žiadny vládny poslanec a neospravedlnil sa. Stále si spomínal meno Branko Kišš, no, hovorím to v jednej súvislosti, stále dochádza k spochybňovaniu previerky vyšetrovateľky Santusovej. Nestačí nám jedna previerka, nestačí nám druhá previerka, ale v prípade Branka Kišša, ktorý neprešiel detektorom v prípade Dr. Mamráka, nám nevadí, že nám robí viceprezidenta Policajného zboru. Ďakujem pekne.
58. schôdza NR SR - 2.deň - A. dopoludnia
Dátum: 2022-02-22
Poslanec: Nemky, Martin (SMER - SD)
Druh vystúpenia: Vystúpenie s faktickou poznámkou

92. Ďakujem. Pán podpredseda, ja ti ďakujem za toto vystúpenie. Porovnával si rozdiel medzi nahrávkami z chaty a nahrávkami vyšetrovateľov. Tu, ak dovolíš, ťa doplním. Nahrávky z chaty, na ktoré sa odvoláva minister a celá koalícia, sú nahrávky nezákonné. A v neposlednom rade, čo je veľmi dôležité, na chate sa bavili súkromné osoby, kdežto tu sa bavili vyšetrovatelia. Čiže osoby, ktoré rozhodujú o právach a právom chránených záujmoch všetkých fyzických a právnických osôb. Toto je veľmi dôležité. Ďakujem pekne.
29. schôdza NR SR - 1.deň - B. popoludní
Dátum: 2021-05-10
Poslanec: Nemky, Martin (SMER - SD)
Druh vystúpenia: Vystúpenie s faktickou poznámkou

228. Ďakujem za slovo. Pán kolega Takáč, ďakujem ti za tvoje vystúpenie. Možno na záver tvojho vystúpenia by som len očakával, že pani ministerka sa sama prihlási do rozpravy, vzdá sa, poďakuje a odíde. Dneska sme sa dozvedeli dve zásadné skutočnosti, a to to, že vo väzbe nám zomierajú ľudia, a pani ministerka neprejaví žiadny kúsok empatie. Dozvedeli sme sa, že pani ministerka za všetky svoje kauzy, za to, že je konečným užívateľom výhod, za to môžu Ficove hodinky. Na záver by som ti len poďakoval za tvoje vystúpenia a očakával by som toto gesto od pani ministerky.
29. schôdza NR SR - 1.deň - B. popoludní
Dátum: 2021-05-10
Poslanec: Nemky, Martin (SMER - SD)
Druh vystúpenia: Vystúpenie s faktickou poznámkou

56. Pán predsedajúci, ďakujem pekne za slovo. Ja budem veľmi krátky. Pán kolega, vy aj normálne tomu veríte, čo ste tu hovorili, alebo ste to len prečítali a v kľude ste si sadli ďalej? Za všetko môže Fico, Pellegrini, Kaliňák, nič ste nepovedali na obhajobu pani ministerky. Nabudúce sa skúste nejak trošku aspoň lepšie pripraviť a povedať pár argumentov na jej obhajobu. Teda aspoň ja som osobne nič nezachytil. Ďakujem pekne.
23. schôdza NR SR - 5.deň - B. popoludní
Dátum: 2021-02-03
Poslanec: Nemky, Martin (SMER - SD)
Druh vystúpenia: Vystúpenie v rozprave

52. Ďakujem za slovo. Vážený pán predsedajúci, vážené panie poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu ústavného zákona. Návrh ústavného zákona spĺňa z formálnoprávnej stránky náležitosti uvedené v rokovacom poriadku a v Legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh ústavného zákona do 32 dní od jeho prerokovania v prvom čítaní. Zo znenia návrhu ústavného zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť ústavnoprávnemu výboru vrátane jeho určenia ako gestorského výboru a lehoty na prerokovanie návrhu ústavného zákona vo výbore v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
18. schôdza NR SR - 3.deň - B. popoludní
Dátum: 2020-11-26
Poslanec: Nemky, Martin (SMER - SD)
Druh vystúpenia: Vystúpenie

140. Ďakujem za slovo. Vážený pán predsedajúci, vážené panie poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v Legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť ústavnoprávnemu výboru vrátane jeho určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, otvorte, prosím, rozpravu.
78. schôdza NR SR - 16.deň - B. popoludní
Dátum: 2023-01-24
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

127. Pán kolega, kvitujem to, čo ste povedali, referendum, že ho uznávate, proste to berem ako vaše pozitívum. Na druhej strane dneska sa nebavíme o špeciálnom súde ani o špeciálnej prokuratúre. Za tie dva... za tie tri roky ste mali dostatok času, mali ste aj ústavnú väčšinu. Dneska sa bavíme, aby nevypadlo to, čo spravila pani Kolník... Kolníková (správne „Kolíková“, pozn. red.: ), nakoniec nedivím sa, lebo to viete veľmi dobre, v akom stave sa nachádza súdnictvo, jak je rozhádané to, čo navrhla a čo ste aj schválili. Dneska odkladáte reformy, proste jednoducho neviem, ako budete čerpať štrukturálne fondy, ale nechcem sa k tomuto vracať. Táto schôdza je zvolaná preto, aby ostalo v ústave referendum, aby boli predčasné voľby. Neviem si predstaviť, a to vám hovorím otvorene, od... to, čo teraz sa bavíme, ako chce Edo Heger, predseda vlády, vládnuť teraz, keď nebol doteraz schopný za tie dva... za tie tri roky, čo tu robili. Veď keď už sa... dennodenne ste sa hádali. To, čo bolo, veď váš koaličný pro... koaličná strana, SaS-ka, ste vedeli veľmi dobre, keď ste ju do koalícii brali. Vedeli ste, aký má názor pán Sulík. Proste, jednoducho záležitosť, tie náz... rozdiel alebo medzi Matovičom a Sulíkom boli vždycky nezhody. To, čo tu predviedol váš koaličný partner jeden, Matovič voči SaS-ke a opačne, páni, to nemá v histórii slovenského parlamentarizmu čo robiť. Ja nechcem teraz proste polemizovať, jednoducho my za ten zákon nemôžme zahlasovať. Ale proste, jednoducho k veciam sa môžme vrátiť inokedy, ale nie dneska. Dneska potrebujeme ukončiť tento zákon a spraviť čo najkratšie voľby. A tie by mali byť najneskoršie do 30. 6.
78. schôdza NR SR - 16.deň - B. popoludní
Dátum: 2023-01-24
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

56. Pán poslanec Blaho (správne Blaha, pozn. red.,), čo čakáš od vlády, ktorá za dva a pol roka, resp. nič nespravila. Čo sa dalo rozvrátiť, rozvrátila. Hneď jak nastúpil covid, prosím vás, to, čo začala predvádzať, zruinovala samosprávu. Povedzte mi, čo spravila v školstve? Povedzte mi, čo spravila v zdravotníctve? Povedzte mi, čo spravila v sociálnych veciach? Vymenujte mi, vymenujte mi jednu pozitívnu vec, ktorú za to obdobie táto vláda spravila. Je v jednosmerke, vie, jak skončí. Skončí najhoršie v dejinách, ako ktorá vláda dostala si. Ja sa divím pánovi Hegerovi, že ešte nepochopil, že jeho éra skončila. A divím sa aj pani prezidentke, že ešte chce poveriť ďalej pána Hegera, aby vládol deväť mesiacov. Páni, nechcete proste sa dostať, veď si zoberte, v jakom stave sa naše hospodárstvo nachádza. Z hľadiska energií, ktorých sme vás deväťkrát žiadali, aby bola zvolaná mimoriadna schôdza, nič ste nespravili. Do dnešného dňa ste nestanovili limity. Prakticky samospráva nevie, čo ďalej. Školy nevedia, čo ďalej. Zdravotníctvo nevie, čo spraviť. Kategorizácia nemocníc. Čo ste chceli, to ste všetko rozoštvali. Povedzte mi, čo bude ďalej? Takisto sa budete hádať, ako ste sa tu, ako sa tu hádali koaliční partneri, keď Matovič naložil pánovi Sulíkovi? Alebo povedzte mi, ktorá vláda, ktorá tu bola doteraz, predvádzala to, čo vy predvádzate. Ani jedna. Prosím vás, zbaľte sa a choďte odtiaľto čo najskôr preč!
78. schôdza NR SR - 16.deň - B. popoludní
Dátum: 2023-01-24
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

44. Janko, prepáč. Pán poslanec Fico, čo môžeš čakať od pani Kolíkovej, keď ignorovala 400-tisíc ľudí, ktorí sa podpísalo pod referendom? Čo môžeš čakať, s akým návrhom dôjde, keď traja najvyšší ústavní činitelia povedia, že nechoďte na referendum? Povedzte mi v Európe, kde je štát, kde prezidentka republiky, predseda parlamentu a predseda vlády povie, že netreba ísť na referendum. Povedzte mi jeden štát v Európskej únii! Stretol som sa s jedným veľvyslancom, nevedel pochopiť a povedal, že keby sa to stalo v ich štáte, tak do 48 hodín odstúpi prezidentka, odstúpi predseda parlamentu aj predseda vlády. Viete, ja som sa dostal niekoľkokrát do konfliktu s mojím kolegom to, s Ľubošom Blahom, pokiaľ sa týka pani prezidentky. Ale dneska sa nedivím. Má úplnú pravdu. Pretože čelný predstaviteľ tohto štátu vyzýva, aby sa ľudia nezúčastnili na referende? A potom prídete s týmto návrhom? Páni, čo chcete čakať od tejto dámy, keď to súdnictvo nikdy nebolo rozhádzané, keď robila reformu, ako je dneska? Keď jej vlastný kolega Matovič povedal to, čo jej povedal? To nechcem hovoriť ďalej. Veď jej predseda včera povedal, že nie je žiaden problém. To je taký problém, ako keď pani Radičová povedala Sulíkovi, že podrž balónik. Páni, spamätajte sa v opozícii, choďte už od toho preč!
74. schôdza NR SR - 1.deň - B. popoludní
Dátum: 2022-10-06
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

72. Pán podpredseda, ja ťa len doplním. Prekvapuje ma na tej ľavej strane, že ste sa ešte, páni, nezobudili. Veď Slovenská informačná služba dala relevantnú správu, ktorá tu bola prečítaná. Po nej sa zišli najvyšší čelní predstavitelia tohto štátu, prezidentka republiky, predseda parlamentu, predseda vlády, aby prijali opatrenia na to, aby sa to, čo Slovenská informačná služba dala, aby sa ďalej nepokračovalo. A čo sa stalo, páni? No pokračuje sa ďalej. Vy si vôbec uvedomujete, že to je rozklad právneho štátu? Vy si uvedomujete tých, tých odpisov, ktoré tuná sú? Páni, veď sa zobuďte! Vy hovoríte o ministerky spravodlivosti? Pani ministerka spravodlivosti dávno nemala tam čo robiť. Veď ešte nikdy v živote Slovenskej republiky nebolo ministerstvo spravodlivosti v takom stave, v akom je dneska. Veď to pozastavil už nový minister spravodlivosti, ktorý tam je, a vy ste sa stále nezobudili. Sedemkrát tu odvolávame ministra vnútra, vy ste sa nezobudili, páni. Veď tie veci, ktoré dneska vychádzajú z ministerstva vnútra, páni, to je strach a hrúza. Ja sa vám divím, páni, ak si vy myslíte, že vláda, ktorá príde po vás, nemusí to byť vláda akákoľvek, dôjde mladých ľudí. Páni, zráta vám to aj s číslom topánok a nemôže iné nič spraviť, lebo by páchala trestný čin, tak ako ich páchate vy dneska. Veď sa už zobuďte, čo sa tu deje. Veď príde tu minister financií a poobviňuje proste svojho koaličného partnera. Hovorí, že kradol. To isté povedal proste k Pellegrinimu, poslancovi. Veď, páni, zobuďte sa konečne, že sme čelní, sme ústavní činitelia. Jak sa ten národ slovenský má pozerať na nás a vy tu obhajujete neobhájiteľné... (Prerušenie vystúpenia časomerom.)
73. schôdza NR SR - 1.deň - B. popoludní
Dátum: 2022-09-28
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

58. Pán poslanec Sulík, je ťažko vôbec veriť to, čo ste tu všetko povedali, a teraz ste sa rozhodli odvolať bývalého koaličného partnera, bývalého predsedu vlády a ministra financií. Keby ste toto boli spravili po 90 dňoch, keď ste stúpili do koalícii, beriem a pochopím vás, že ste sa mýlili, pretože ste vedeli, že 10 rokov tento človek vyvádzal to isté, čo vyvádza dneska. No je ešte horšie, že vy ste sa rozhodli proste znova vstúpiť do koalícii, kde ste prakticky dva a pol roka robili rozvrat tejto spoločnosti. Zdravotníctvo v dezolátnom stave, 1 500 lekárov dáva výpoveď, školstvo v dezolátnom stave, nevykryté veci váš minister mal. Mám menovať všetky ďalšie veci, ktoré jednoducho ste sa dostáli? A to nechcem povedať, čo tu povedal pán Viskupič, že verejné financie za dva a pol roka 17 mld. deficit. To je to ozdravenie tých verejných financií. A stále hovoríte o mafii smeráckej a neviem, o fašistov tu je... jednoznačné záležitosti. Po 28 rokoch ani ja... už som bol presvedčený, že po vláde Kelňu, resp. pána Ľuptáka, HZDS sa nemôže dostáť situácia na Slovensku to, do čoho ste sa, vy dneska ste túto republiku dostali. Veď my kdekoľvek dojdeme, to je jedno teraz či ste z koalície, alebo opozícii, tí ľudia nemôžu nájsť slušného slova. A po dneskajšej schôdzi, ktor... čo tu predvádzate, už ďalší nemusia ani vystúpiť, lebo keď si to ľudia pozrú na televíznych obrazovkách, tak túto bandu treba vyhnať. Páni, nehnevajte sa na mňa, či ste, či je to taká strana, alebo aká strana, jednoducho ľudia sú znechutení. Znechutení nielen tie, že majú ekonomické problémy, ale znechutenia, že po 28 rokoch zvolili takúto vládu. Páni, spamätajte sa. Nehovoriac o tom, nech...(Prerušenie vystúpenia časomerom.)
67. schôdza NR SR - 3.deň - A. dopoludnia
Dátum: 2022-06-28
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

38. Veľmi podrobne si rozobral vo svojom príspevku, že táto vláda nerobí nič. Povedal si aj to, čo Európska únia prijala reguláciu jednotlivých cien či plynu, energií. Pozrime sa, čo spravili susedné štáty, či je to Maďarsko, Belgicko, Cyprus alebo ďalšie. Jednoducho okrem hádania sa medzi Sulíkom a medzi Matovičom nič iné nerobia. Nehovoriac o tom, že inflácia rastie. Aj to, čo ešte mala riešiť naopak samosprávam, ktoré sú v krízovej situácii, to, čo tu povedal aj pred chvíľočkou kolega, zobrala ďalších 500 miliónov na balíček pre rodiny. Nehovoriac o tom, že keby chcela dať priamu podporu, to, čo som tu už povedal x-krát, v Sociálnej poisťovni máte všetko. Zistite od dôchodcov, od všetky skupiny ľudí, ktorí ten balíček potrebujú. Nie vy ho nasmerujete tak, aby prakticky, teraz som zvedavý, čo spraví Ústavný súd, ale nehovoriac o tom, že trpí slovenský ľud, slovenský národ, ale hlavne dôchodcovia a rodiny slabé, ktoré sú. Ale to je takisto, ako viete, koľko je, ako je slobodných matiek, vieme, koľko je ľudí s minimálnou mzdou, to všetko v Sociálnej poisťovni máte. Všetky rodiny. Ak ešte máte aj to v Sociálnej poisťovni, ktorá rodina aký príjem ročný má. Len to bolo treba nasmerovať, pohrať sa s tým, proste vytvoriť pracovnú skupinu a vyriešiť túto záležitosť. A to isté bolo treba znížiť spotrebné dane, dane DPH-čky. To isté. Do dnešného dňa ste to, čo bola vláda prijala, ste nevyrovnali veci poľnohospodárom. Majú problémy s mliekom, majú problémy cukrári, majú problémy proste pekári. Nerozumiem vám, dokedy chcete tieto veci ťahať. Alebo chcete, aby tí ľudia išli do ulíc? Ja vám vôbec nerozumiem. A to isté. Proste idú komunálne voľby a vy samospráve zoberiete peniaze. Veď to je samovražda. Nehovoriac o tom, že jednoducho tí nemajú dneska na elektriku, vypínajú, proste pomaličky nebudú mať na platenie... (Prerušenie vystúpenia časomerom.)
67. schôdza NR SR - 3.deň - A. dopoludnia
Dátum: 2022-06-28
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

12. Pán poslanec, veľmi dobre aj podrobne si rozobral nielen ceny jednotlivých potravín, ale aj pokiaľ sa týka energií a pokiaľ sa týka aj plynu. Mňa hlboko prekvapujú kolegovia z koalície, ktorí si vôbec neuvedomujú, že na Slovensku je 700-tisíc dôchodcov, ktorí nemajú priemerný dôchodok. Keď zoberieme dávky v hmotnej núdzi, keď zobereme životné minimum, keď zobereme invalidných dôchodcov, ktorých je takisto okolo 130-tisíc, keď zobereme minimálnu mzdu, ktorá sa pohybuje okolo 600-tisíc, keď zobereme nezamestnaných a keď zobereme ešte etnikum, ktoré tuná je, to je zhruba dva milióny ľudí, ktorí sú ohrození na hranici chudoby pri jestvujúcom stave. Nie pre zvyšovaní energií, ktoré dneska dojde, či je to plyn, či je to elektrina, alebo sú to proste všetky výrobky, ktoré jednoducho idú. Tak Nemecko príjme stav núdzi, pokiaľ sa týka plynu. Dobre tu neviem ktorý kolega povedal, že jednoducho nie, že plyn budeme dovážať, plyn si nebudeme vedieť zaplatiť. Počúvam tu v tejto sále, že naši ľudia na to majú, na skvapalnený plyn. To je a nehovoriac od, neviem odkiaľ by sme ho dovážali? Z Chorvátska alebo z Poľska? Proste jednoducho ten plyn je dvojnásobne drahší. Ale my si vôbec neuvedomujeme, neuvedomujú si priatelia z koalície, že čo proste vôbec nastane v ďalšom období. Ľudia, tí, ktorí sú na hranici chudoby, som zvedavý, čo budú robiť. Páni, zobuďte sa. My nie nadarmo vám hovoríme tu už pol roka, že proste situácia je vonku vážna. Vy si stále, tvárite sa, ako keby sa nič nechumelilo. Jeden balíček, druhý, háda sa Sulík s ministrom financií, nerieši školstvo, neriešite proste zdravotníctvo, neriešite nič. Si uvedomte napríklad čo spravila Česká republika, kde aj vy ste na domácnosti presne mali prijať rovnaký meter, že toľko dáte na energie, toľko dáte proste, ten balíček priamo platbami. Čo ste spravili? Dohromady nič.
66. schôdza NR SR - 7.deň - B. popoludní
Dátum: 2022-06-23
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

148. Richard, veľmi dobre si to rozobral, pokiaľ sa týka jednotlivých reťazcov. Ja len chcem podotknúť, že slovenskí ľudia, ktorí podnikajú v cestovnom ruchu, ale hlavne hotelierstvo, chodia nakupovať nie do Metra, ale mäso chodia nakupovať do Čiech, do Poľska a olej, cestoviny chodia nakupovať do Talianska. Tak mi vysvetlite, že prečo v Taliansku, potraviny, nákup je lacnejší niekde o 20, o 30 % pokiaľ sa týka cestovín, pokiaľ sa týka múky a ďalších výrobkov, ktoré dovážajú sem. Stretol som sa s podnikateľmi, ktorí sú, tvrdia, že väčšinou chodia všetci nakupovať mäso do Jablonky do Poľska. Cez internet. Takže a to isté je pokiaľ sa týka celé, celá oblasť okolo Skalice a hore Trenčína chodí do Čiech. Takže bolo by na zamyslenie sa, keby konečne vláda začala riešiť, ale hlavne minister poľnohospodárstva tieto problémy, ktoré sú tuná.
65. schôdza NR SR - 9.deň - A. dopoludnia
Dátum: 2022-05-10
Poslanec: Muňko, Dušan (SMER - SD)
Druh vystúpenia: Vystúpenie

6. Vážený pán podpredseda, ako určenému spravodajcovi dovoľte mi podať informáciu o výsledku prerokovania vo finančnom výbore návrhu poslancov Národnej rady Ladislava Kamenického, Vladimíra Faiča a Richarda Takáča o prijatie uznesenia k prerokovaniu verejnej cenovej politiky a opatrení na zamedzenie cenového vývoja. Predseda Národnej rady svojím rozhodnutím 1026 z 11. apríla 2022 udelil návrh poslancov na prerokovanie vo výbore finančnom a to sa uskutočnilo 25. apríla 2022. Predseda Národnej rady zároveň určil, aby výbor pre financie a rozpočet ako gestorský výbor pripravil na schôdzu Národnej rady správu o výsledku prerokovaného návrhu vo výbore. Výbor Národnej rady pre financie a rozpočet prerokoval návrh na svojom rozhodnutí 21. apríla 2022 a prijal, neprijal platné uznesenie, nakoľko predložený návrh nezískal potrebný súhlas nadpolovičnej väčšiny prítomných poslancov. Predseda výboru pre financie a rozpočet ma poveril, aby som na schôdzi Národnej rady informoval prerokovanie návrhu poslancov Národnej rady vo finančnom výbore, a súčasne ma poveril predniesť informáciu výboru na schôdzi Národnej rady a ďalej navrhnúť Národnej rade postup pri hlasovaní podľa príslušných ustanovení zákona 350/1996 rokovacieho poriadku. Prosím, otvorte rozpravu.
65. schôdza NR SR - 5.deň - B. popoludní
Dátum: 2022-05-03
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

201. Boris, tak ako vždy tvoje vystúpenie má hlavu, pätu. Podrobne si rozobral vo svojom vystúpení celé uznesenie, ktoré nemá vôbec, a to nieže vystúpenie na začatie trestného stíhania, to nie je ani, to, to uznesenie nemá ako ani priestupok. Veď činnosť Roberta Fica, ktorú, a ktorá je tam je do roku 2017. To je päť rokov od, odvtedy. Medzitým dva týždne, ako bolo vznesené uznesenie, beží diskusia k veci, desaťkrát mohli vypočuť jednotlivých svedkov. Ale koho majú vypočuť? Pána Maku? Pána Slobodníka? Alebo koho? A čo ma najviac zarazilo, pán poslanec, to, čo ste povedali, že NAKA si dovolila spraviť to, čo si to, čo dovolila si spraviť voči okresnému súdu trojky, keď im zákonná sudkyňa odmietla vydať a znova sa pokúšali, pokúšali dostať k tomu spisu. Veď to je zneužitie právomoci verejného činiteľa! Či si neuvedomuje, či si vôbec uvedomujú situáciu. Ale oni si neuvedomujú situáciu ani pri tom, pri tých odposluchoch, ktoré boli voči elitným vyšetrovateľom. Oni si neuvedomujú situáciu, ani to, čo zadefinovala Slovenská informačná služba. Páni, ja vám nerozumiem proste a nieže im, nerozumiem vám z koalície poslancom Národnej rady, veď vy ste ústavní činitelia a nezaujímate žiadne stanovisko k tej, k týmto veciam! Ak máte, proste že sme páchali trestnú činnosť, zaujmite stanovisko! Ak máte veci, ktoré sú proste trestné, alebo máte, ale nie politické. My sme sa dostali do situácie, kde žiadna krajina v Európskej únii nie je. Priatelia, skončime s tým, lebo toto bude mať nedôsledné dôsledky do ďalšej budúcnosti, hlavne keď príde generačná výmena mladých ľudí sem... (Prerušenie vystúpenia časomerom.)